**ΨΗΦΙΣΜΑ ΓΙΑ ΤΗΝ ΚΑΘΑΡΙΟΤΗΤΑ**

Επειδή **η καθαριότητα των σχολείων αποτελεί μια πάγια και διαρκή ανάγκη** και πρέπει να αντιμετωπίζεται **ενιαία και χωρίς διακρίσεις** για όλα τα σχολεία της χώρας.

Επειδή **απουσιάζει παντελώς μια σαφής βάση** που να εξασφαλίζει τον πρωινό καθαρισμό των σχολικών μονάδων που στερούνται αυτήν, δηλαδή τον καθαρισμό τους κατά τη διάρκεια της λειτουργίας τους.

Με στόχο να καλυφθούν εξ΄ολοκλήρου οι ανάγκες καθαριότητας των σχολικών μονάδων που σήμερα καλύπτονται μερικώς και ανεπαρκώς, ζ**ητάμε από όλους τους αρμόδιους φορείς**

1. Να προβούν σε όλες τις απαραίτητες νομοθετικές ρυθμίσεις προκειμένου **να εξασφαλίσουν για όλα τα** σχολεία μόνιμους/ες καθαριστές/στριες πλήρους απασχόλησης, αξιοπρεπώς αμειβόμενους, με κατοχυρωμένες εργασιακές σχέσεις και δικαιώματα που απορρέουν από τις συλλογικές συμβάσεις του κλάδου .
2. Να υπάρξει **άμεσα** νομοθετική ρύθμιση από τους αρμόδιους φορείς ώστε να επιτρέπεται στους ΟΤΑ η δυνατότητα κάλυψης της δαπάνης για πρωινή καθαριότητα **είτε** με επιπλέον χρηματοδότηση προς αυτούς **είτε** από ιδίους πόρους χωρίς να μειώνονται τα χρηματικά διαθέσιμα των Σχολικών Επιτροπών για την κάλυψη των λειτουργικών δαπανών και των επισκευών/ συντηρήσεων των σχολείων.

Για την Ένωση Συλλόγων Γονέων Αγ. Παρασκευής παραμένει πάγια θέση ο αποκλεισμός πάσης φύσεως ιδιωτικών συνεργείων καθαριότητας από τα σχολειά μας.

Τα παιδιά μας δικαιούνται καθαρά σχολεία καθ’ όλην την διάρκεια της ημέρας.

**Η ΥΓΕΙΑ ΤΩΝ ΠΑΙΔΙΩΝ ΜΑΣ ΔΕΝ ΕΙΝΑΙ ΔΙΑΠΡΑΓΜΑΤΕΥΣΙΜΗ!**